আক্রান্ত বিজেপি সাংসদ, বিধায়কের সঙ্গে দেখা করলেন সুকান্ত মজুমদার

শিলিগুড়ি, রীনা কুমার: নাগরাকাটায় (Nagrakata) আক্রান্ত বিজেপি সাংসদ (Bjp Mp) ও বিধায়কের (Bjp MLA) সঙ্গে দেখা করলেন সুকান্ত মজুমদার (Sukanta Majumder)। ডুয়ার্সের (Doors) নাগরাকাটায় বন্যা কবলিত এলাকা পরিদর্শনে গিয়ে আক্রান্ত হন উত্তর মালদার সাংসদ খগেন মুর্মু (Mp Khagen Murmu) এবং শিলিগুড়ির বিজেপি বিধায়ক শঙ্কর ঘোষ (MLA Shankar Ghosh)।

বর্তমানে দুজনেই চিকিৎসাধীন রয়েছে শিলিগুড়ি মাটিগাড়ার একটি বেসরকারি হাসপাতালে। সেখানে তাদের সাথে দেখা করতে আসলেন কেন্দ্রীয় মন্ত্রী সুকান্ত মজুমদার। বেশ কিছুক্ষণ নার্সিংহোমে ভর্তি থাকা সাংসদ ও বিধায়কের সাথে কথা বলেন কেন্দ্রীয় মন্ত্রী সুকান্ত মজুমদার। এরপর চিকিৎসকদের কাছ থেকে তাদের স্বাস্থ্যের খোঁজখবর নেন তিনি। আক্রান্ত বিজেপি

সাংসদ এবং বিধায়ককে দেখে বেরিয়ে সংবাদ মাধ্যমের মুখোমুখি হয়ে সুকান্ত মজুমদার বলেন, রাজ্যে আইনের শাসন নেই। তৃণমূলের দুষ্কৃতীরা মুখ্যমন্ত্রীর ইশারায় এই সমস্ত হামলার ঘটনা ঘটাচ্ছে। এখনও দুষ্কৃতীরা গ্রেফতার হয়নি। মুখ্যমন্ত্রী এটাকেও ছোট ঘটনা বলে চালিয়ে দিচ্ছেন। নির্দিষ্ট আট জনের নামে লিখিত অভিযোগ দায়ের হওয়ার পরেও পুলিশ কোন ব্যবস্থা নেইনি বলেই অভিযোগ করেন কেন্দ্রীয় মন্ত্রী।

আরও পড়ুন- দুর্যোগের পর তিন দিন পার, এখন কী পরিস্থিতি উত্তরবঙ্গের?

অপরদিকে বিজেপির কর্মীদেরকে সুকান্ত মজুমদার নির্দেশ দেন অভিযুক্তদের ছবি পোস্টার করে সেটে দিতে হবে দার্জিলিং এবং জলপাইগুড়ি জেলায় জনতা বিজেপিকে খবর দিলে বিজেপি নেতারা বুঝে নেবে তাদের কি করতে হবে। অর্থাৎ মারকে বদলা মারের পথেই বিজেপি।

এদিকে আক্রান্ত সংসদ এবং বিধায়ককে দেখে জলপাইগুড়ির উদ্দেশ্যে রওনা দেন কেন্দ্রীয় মন্ত্রী।

উল্লেখ্য, বিপর্যস্ত উত্তরবঙ্গ পরিদর্শনে গিয়ে দুষ্কৃতী হামলার শিকার হন বিজেপি সাংসদ খগেন মুর্মু ও বিধায়ক শঙ্কর ঘোষ। খগেন মুর্মুকে সাংঘাতিক ভাবে হেনস্থা করা হয়। রক্তাক্ত অবস্থায় তাঁকে গাড়ি তুলে হাসপাতালে ভর্তি করা হয়। তাঁর চোখের নিচে হাড় ভেঙেছে। গতকালই তাঁকে দেখতে হাসপাতালে যান মুখ্যমন্ত্রী মমতা বন্দ্যোপাধ্যায়।  এই ঘটনার পরই গতকাল কুমারগ্রামে ত্রাণ দিতে গিয়ে হেনস্থার শিকার হন মনোজ ওঁরাও। কেন্দ্রীয় বাহিনীর সহায়তায় কোনও রকমে প্রাণ হাতে করে পালান তিনি। এই ঘটনা ঘিরে রাজনৈতিক হিংসা শুরু হয়েছে। গতকাল রাতে ত্রিপুরায় তৃণমূলের কার্যালয়ে ভাঙচুরের ঘটনা ঘটে। রাজ্যের এই পরিস্থিতিতে উদ্বেগে মুখ্যমন্ত্রী। আজই ত্রিপুরায় যাচ্ছেন তৃণমুলের ৬ প্রতিনিধি। রয়েছেন কুণাল ঘোষ।

দেখুন আরও খবর-